
Mažeikių rajono SAVIVALDYBĖS taryba

SPRENDIMAS

DĖL MAŽEIKIŲ RAJONO SAVIVALDYBĖS TARYBOS

2007 M. GRUODŽIO 28 D. SPRENDIMU NR. T1-391 „DĖL MAŽEIKIŲ RAJONO SAVIVALDYBĖS KOMUNALINIŲ ATLIEKŲ TVARKYMO TAISYKLIŲ PATVIRTINIMO“ PATVIRTINTŲ TAISYKLIŲ

21 PUNKTO PAKEITIMO

2016 m. balandžio 29 d. Nr. T1-85
Mažeikiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos atliekų tvarkymo įstatymo 25 straipsniu, 31 straipsnio 1 dalimi, Mažeikių rajono savivaldybės taryba  n u s p r e n d ž i a  pakeisti Mažeikių rajono savivaldybės tarybos 2007-12-28 sprendimu Nr. T1-391 „Dėl Mažeikių rajono savivaldybės komunalinių atliekų tvarkymo taisyklių patvirtinimo“ patvirtintų taisyklių 21 punktą ir išdėstyti jį taip:

„21. Savivaldybės teritorijoje antrinės žaliavos, įskaitant pakuotes ir pakuočių atliekas, surenkamos specialiais popieriui ir kartonui, stiklui, plastmasei skirtais konteineriais. Iš individualių valdų antrinės žaliavos, įskaitant pakuočių atliekas, surenkamos specialiais konteineriais stiklui bei specialiais konteineriais, skirtais plastmasei, popieriui ir kartonui bei metalui. Pakuočių atliekų surinkimo ir jų tolesnio tvarkymo kaštai nėra įtraukiami į atliekų turėtojų mokamą vietinės rinkliavos įmoką už komunalinių atliekų tvarkymą. 

Individualių valdų savininkams, nerūšiuojantiems komunalinių atliekų jų susidarymo vietoje ar atsisakantiems priimti individualius antrinių žaliavų, įskaitant pakuotes ir pakuočių atliekas, surinkimo konteinerius, vietinės rinkliavos įmoka už komunalinių atliekų tvarkymą didinama du kartus.“
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Šiaulių apygardos administraciniam teismui per vieną mėnesį nuo šio sprendimo paskelbimo dienos.
Savivaldybės meras
Antanas Tenys
